एक साल में डेढ़ गुना बढ़ गई हर्बल गुलाल की मांग
वनसुरक्षा एवं प्रबंध समिति धार और दाणी तलाई के स्वयं सहायता समूहों ने एक साल में ही अपने हर्बल गुलाल बनाने के कारोबार को डेढ़ गुना बढ़ाते हुए अन्य जिलों में भी अपनी गुलाल की पहचान बना दी है। समूहों ने विभाग के निर्देशन में पिछले साल जहां 4 क्विंटल हर्बल गुलाल तैयार की थी, वहीं इस बार अब तक 10 क्विंटल हर्बल गुलाल तैयार की जा चुकी है। स्वयं सहायत समूहों की ओर से पांच रंगों की हर्बल गुलाल में रंग-ए-पलाश, रंग-ए-गुलाब, रंग-ए-अमलताश, रंग-ए-गुलमोहर और रंग-ए-हरियाली तैयार की जा रही है।
^क्षेत्रीय वन अधिकारी की अगुवाई में दोनों समितियां काफी अच्छा काम कर रही हैं। इस साल हर्बल गुलाल का उत्पादन डेढ़ गुना बढ़ा है। इन समितियों के प्रभावी कार्य को देखते हुए धरियावद के भी कुछ समूहों को ट्रेनिंग दिलवाई है। एस.आर.जाट, उपवन संरक्षक, प्रतापगढ़
उदयपुर से ही है 4 क्विंटल की डिमांड
बांसीरैंज के रेंजर नारायण सिंह ने बताया कि इस बार 4 क्विंटल गुलाल की डिमांड उदयपुर से आई है। इसकी पैकेजिंग कर भेजने की कार्रवाई की जा रही है। इसके साथ ही जिले के धरियावद, प्रतापगढ़, कानोड़, बड़ीसादड़ी में भी यहां से हर्बल गुलाल भेजी जा रही है। गुजरात के अहमदाबाद से भी गुलाल को लेकर एक पार्टी के साथ बातचीत चल रही है।
धार और दाणी तलाई वन सुरक्षा एवं प्रबंध समिति ने पहले ही वर्ष में 20 हजार 120 रुपए का मुनाफा कमाया। चार क्विंटल हर्बल गुलाल तैयार करने में समितियों के 19 हजार 880 रुपए का खर्च हुआ। इसके साथ ही गुलाल की बिक्री से समिति को 40 हजार रुपए की आय हुई। दोनों ही समितियों में वर्तमान में 20 लोग जुड़े हुए हैं। इस वर्ष समिति अभी तक 10 क्विंटल गुलाल तैयार कर चुकी है। इसको देखते हुए समिति का मुनाफा भी काफी बढ़ने की उम्मीद है।
प्रतापगढ़. हर्बलगुलाल तैयार करते वन सुरक्षा प्रबंध समिति के सदस्य।
hin_Deva hin_Deva hin_Deva hin_Deva hin_Deva hin_Deva hin_Deva